**Пуебла**, официјално **Слободна и суверена држава Пуебла** (англиски: *Free and Sovereign State of Puebla*), е една од 32-те сојузни држави кои ги сочинуваат Обединетите Мексикански Држави. Поделена е на 217 општини, а главен град е градот Пуебла .

Сместена е во источно-централно Мексико. На север и на исток се граничи со државите Веракрус, на запад со Идалго, Мексико, Тлаксала и Морелос и на југ со Гереро и Оахака .

Географија и екологија
----------------------

Езеро и планини во Некакса
Државата се наоѓа во централните висорамнини на Мексико помеѓу Сиера Невада и Сиера Мадре Ориентал. Има триаголен облик со тесен дел кон север. Граничи со државите Веракрус, Оахака, Гереро, Морелос, државата Мексико, Тлаксала и Идалго. Државата зафаќа 33.919   км 2, рангирајќи се на 20-то место од 31-та држава во големина и има 4.930 именувани заедници.

### Планини

Повеќето од нејзините планини припаѓаат на Сиера Мадре Ориентал и Транс-мексикански вулкански појас. Некои од највисоките врвови се Апулко, Чичат, Чингахуапан, Солтепек и Тлатлаквитепек. Највисоки се вулканите Пико де Оризаба (5.747 м.н.в.), Попокатепетл (5,452 м.н.в.), Итактиуатл (5,286 м.н.в.) и Матлалцеитл (4,461м.н.в.) кои се наоѓаат на границите со Веракрус, сојузната држава Мексико и Тлаксалка.

### Хидрологија

Река Петлапа
Хидрологијата на Пуебла е формирана од три главни речни системи. Едниот е заснована на реката Атојак, која извира со топењето на планините Халос, Телапан и Папагајо заедно со оние од вулканот Изтачихуатл и водите од реката Захуапан, која влегува од Тлаксалка. Оваа река на крајот тече западно кон Тихиот Океан. Следниот систем се влева во Мексиканскиот Залив и се состои од Пантепек, Казонс, Некакса, Лаксаксалпан, Сан Педро/Зун, Земпоала, Апулко, Седро Вио, Солерос, Мартинез де ла Торе и други реки на источната страна на државата. Третиот е заснован врз големиот број на мали извори на свежа вода како и на вулкански загреани извори. Најпознати од нив се Чингахуапан, Агуа Азил, Амалучан, Цињакулас, Гарциспорпо, Алмолоја и Ранчо Колорадо. Во езерата спаѓаат Чапулко, Сан Бернардино, Лагунас Епталин, Ајтла, Алмолојан, Алчичица, Пулмонија, Лас Минас, Алјојука и Текитлапа.

### Клима

 Магла во планините во близина на Закталин
Пуебла има многу различни климатски услови заради различните височини. Просечната температура е 16 °C (61 °F), но варира во голема мерка на локално ниво. Државата има единаесет различни климатски зони, но доминираат пет. Високите вулкански врвови имаат студена клима.

### Екосистеми

Клисури во Заклалин
Државата има три главни екосистеми, шуми во умерени и студени области, тропски дождовни шуми и суви и полусушни зони. Како резултат на човековата активност, над 107.000 хектари од шумите се сметаат за сериозно оштетени.

Наводи
------

1. ↑  „Las Diputaciones Provinciales" (PDF) (шпански). стр. 15.
2. ↑  „Senadores por Puebla LXI Legislatura". Senado de la Republica. Посетено на April 5, 2011.
3. ↑  „Senadores de la República por Entidad Federativa" (шпански). Посетено на 4 February 2017.
4. ↑  „Listado de Diputados por Grupo Parlamentario del Estado de Puebla". Camara de Diputados. Архивирано од изворникот на 2018-07-20. Посетено на April 5, 2011.
5. ↑  „Resumen". Cuentame INEGI. Архивирано од изворникот на април 1, 2012. Посетено на февруари 12, 2013.
6. ↑  „Relieve". Cuentame INEGI. Архивирано од изворникот на април 1, 2012. Посетено на април 5, 2011.
7. ↑  „Encuesta Intercensal 2015" (PDF). Посетено на December 8, 2015.
8. ↑  „Jalisco". 2010. Архивирано од изворникот на April 20, 2011. Посетено на April 5, 2011.
9. ↑  „Reporte: Jueves 3 de Junio del 2010. Cierre del peso mexicano". www.pesomexicano.com.mx. Посетено на August 10, 2010.
10. 1 2 3 4 5  „Medio Fisico" [Fisical Medium]. *Enciclopedia de los Municipios de México Estado de Puebla* (шпански). Mexico: Instituto Nacional para el Federalismo y el Desarrollo Municipal. 2009. Архивирано од изворникот на June 16, 2011. Посетено на October 10, 2010.